Pengarah Avengers: Endgame Setuju Keanu Reeves Bawakan Watak Moon Knight Dalam MCU
Baru-baru ini terdapat khabar angin mengenai penglibatan pelakon Keanu Reeves dalam Marvel Cinematic Universe (MCU). Antara filem yang dikaitkan adalah filem The Eternals. Bagaimanapun, semasa di konvensyen Comic-Con baru-baru ini, nama pelakon filem John Wick itu tiada dalam senarai barisan pelakon The Eternals.  Menurut laporan dari laman Comicbookmovie.com, podcaster serta penulis skrip, Kevin Smith telah membincangkan mengenai penglibatan Keanu Reeves dalam MCU dan dia bertanyakan kepada pengarah Joe dan Anthony Russo mengenai watak apakah yang sesuai dilakonkan oleh pelakon tersebut. Anthony menjawab “Soalan yang baik” dan Joe menyebut “tiada had” bermaksud Keanu boleh lakonkan mana-mana watak dalam MCU. Smith kemudiannya mencadangkan karakter ‘Moon Knight’, dan kedua-dua pengarah tersebut bersetuju bahawa ia adalah pilihan yang tepat! Sebelum ini, presiden Marvel Studios Kevin Feige mendedahkan bahawa Reeves berada dalam senarai pihak studios untuk membawakan watak dalam MUC, dan peminat teruja dengan pendedahan Feige serta berharap dapat melihat pelakon tersebut membawakan watak Wolverine. Apapun, kita nantikan perkembangannya dimasa akan datang. Jadi kepada para peminat, adakah anda bersetuju Keanu Reeves memainkan peranan sebagai Moon Knight.